Z A P I S N I K
2. sjednice Vijeća Mjesnog odbora Savica Šanci održane 8. srpnja 2025.
u prostorijama Mjesnog odbora Savica Šanci, I. Savica 2, s početkom u 19 sati.

Nazočni članovi Vijeća:  
Tomislav Brkić, Ivo Skočić, Gospava Rakitić, Stjepan Zbiljski, Ana Kuštra, Magdalena Pavić, Damir Begić
Ostali nazočni : nema

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.
Vijeće jednoglasno prihvaća tekst (1.) Konstituirajuće sjednice održane 27. lipnja 2025.
Prije utvrđivanja  dnevnog reda, članica Vijeća, Magdalena Pavić položila je prisegu.

Na prijedlog predsjednika Vijeća Tomislava Brkića, Vijeće jednoglasno utvrđuje 

D N E V N I     R E D:
1. Prijedlog zaključka o donošenju prioriteta komunalnih aktivnosti MO Savica Šanci za donošenje Plana komunalnih aktivnosti Gradske četvrti Peščenica – Žitnjak za 2026. – donošenje zaključka
2. Prijedlog zaključka o jednokratnom  korištenje prostora Mjesnog odbora. – donošenje zaključka
3. Pitanja, prijedlozi i obavijesti

[bookmark: _Hlk532896900]Ad 1. Prijedlog zaključka o donošenju prioriteta komunalnih aktivnosti VMO Savica Šanci za donošenje Plana komunalnih aktivnosti Gradske četvrti Peščenica – Žitnjak za 2026. – donošenje zaključka

Članovi Vijeća primili su materijale uz poziv na sjednici.
U raspravi oko Prijedloga prioritetnih  aktivnosti na području MO Savica Šanci za donošenje Plana komunalnih aktivnosti Gradske četvrti Peščenica – Žitnjak za 2026. sudjeluje 7 od 7 Vijećnika
Nakon rasprave, Vijeće jednoglasno donosi

ZAKLJUČAK
o popisu prioriteta VMO Savica Šanci za Plana komunalnih aktivnosti Gradske četvrti Peščenica – Žitnjak za 2026. 

1. Izgradnja gradskog parka na k.č.br. 1791/69, MB 335550 k.o. ŽITNJAK uz dodatak „Vau-Vau“ parka
2. Izgradnja pločnika na Velikogoričkoj ulici, od križanja sa Ul. I Savica do Capraške ulice
3. Izgradnja pločnika u Ul. I Savica, od Velikogoričke ulice do NK Zet-a
4. Saniranje odvodnje oborinskih voda te asfaltiranje dijela pločnika koji nedostaje kod  ul. Miševečka br.3. (crvena zgrada do nasipa)
5. Proširenje I. Savice do Pokupske za dvosmjeran promet

Ovaj zaključak dostavit će se Vijeću Gradske četvrti Peščenica – Žitnjak na daljnje postupanje 

Ad.2. Prijedlog zaključka o jednokratnom korištenju prostora MS 

Predsjednik Vijeća ističe da su za ovu sjednicu primili zahtjev za jednokratno korištenje prostora od Gosp. Nikole Vrbaneka.
Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o jednokratnom korištenju prostora MS 

1. Nikoli Vrbaneku iz Zagreba, Čičanska 2, odobrava se jednokratno korištenje prostorija u objektu Mjesnog odbora Savica Šanci, Zagreb, I Savica 2, dana 12. srpnja 2025. u vremenu od 08,00 do 22,00 sata za održavanje obiteljske proslave.

1. Prostor iz točke 1. ovog zaključka, sukladno odluci mjesne samouprave, korisnik će koristiti uz naknadu.

1. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, Područni odsjek Peščenica – Žitnjak, izdat će odobrenje o korištenju, a u skladu s ovim zaključkom.


Ad.3. Pitanja, prijedlozi i obavijesti
1. Primljen je zahtjev za imenovanje predstavnika VMO SŠ u Suradničkom vijeću Značajnog krajobraza Savica. 
· Nakon kratke rasprave, svi vijećnici su suglasni na prijedlog Predsjednika o imenovanju Stjepana Zbiljskog.
2. Vijećnica Gospava Rakitić daje primjedbu na nezadovoljavajuće stanje čistoće prostora mjesnog odbora. Dodatno su od strane predsjednika i potpredsjednika utvrđeni određeni nedostatci u prostorijama koji će biti prijavljeni nadležnom tijelu.
· Predsjednik će poslati dopis nadležnim službama kako bi se organiziralo čišćenje prostora te izvršilo rashodovanje neispravnog i zastarjelog inventara. Dodatno će se zatražiti popravak stolarije u prostoru.
3. Vijećnica Gospava Rakitić je zatražila rezanje živica/košnju u ul. Savica I. i Žažinskoj ulici
4. [bookmark: _GoBack]Predsjednik je izvijestio vijeće o predstavci gđe. R.Z., koja je upućena da se obrati nadležnim tijelima za uklanjanje nepropisno parkiranih vozila. 

Ovime je dnevni red sjednice iscrpljen.  Predsjednik zaključuje sjednicu u 20,00 sati.

Slijedeća  sjednica Vijeća  održat će se 27. kolovoza 2025. u 19 sati.


Zapisnik sastavio: potpredsjednik Vijeća Ivo Skočić.

KLASA:024-08/25-003/1193
URBROJ:251-13-11-5/003-25-2 
Zagreb, 8. srpnja 2025.  



Predsjednik 
Vijeća Mjesnog odbora 
                                                                                                     Savica Šanci
                                                                                                                        Tomislav Brkić 
